«Ұлттықғылыми медициналық орталық» АҚ (бұдан әрі – ҰҒМО) ақылы негізде төмендегідей мамандықтар бойынша резидентурада медициналық кадрларды даярлауды жүзеге асырады:

1. Кардиология, оның ішінде балалар кардиологиясы" (оқу мерзімі 3 жыл)
2. Анестезиология және реаниматология, оның ішінде балалар анестезиологиясы және реаниматологиясы (оқу мерзімі 3 жыл);
3. Кардиохирургия, оның ішінде балалар кардиохирургиясы (оқу мерзімі 4 жыл);
4. Урология және андрология, оның ішінде балалар урологиясы және андрологиясы (оқу мерзімі 3 жыл);
5. Жалпы хирургия (оқу мерзімі 3 жыл).

«ҰҒМО» АҚ резидентурасында оқу Қазақстан Республикасының жоғары оқу орнынан кейінгі білім берудің мемлекеттік жалпыға міндетті стандарты талаптарына сәйкес келеді, бейінді даярлау клиникалық бөлімдерде тәжірибелік денсаулық сақтаудың кәсіби мамандары, ҰҒМО жетекші мамандары болып табылатын клиникалық тәлімгерлердің басшылығымен жүзеге асырылады. ҰҒМО-да білім ала отырып, резидент білім беру бағдарламаларының барлық көлемін, қажетті тәжірибелік дағдыларды меңгереді. ҰҒМО резидентурасының білім беру бағдарламаларын Білім сапасын бағалаудың тәуелсіз Қазақстандық агенттігі аккредиттеуден өткізген. ҰҒМО резидентурасының түлегі оқуды аяқтаған соң тиісті мамандық дәрігері біліктілігін, сондай-ақ маман сертификатын алады.

Резидентурада ақылы негізде оқуға 2012 жылға дейін «Жалпы медицина» мамандығының бакалавриатына түскен интернатура түлектері түсе алады.

Барлық сұрақтар бойынша, оның ішінде оқу құны туралы мына телефондарға хабарласуларыңызға болады

8(7172)577839, Жоғары оқу орнынан кейінгі білім беру орталығы

87015230085 – Жоғары оқу орнынан кейінгі білім беру орталығының басшысы-Раисова Қарлығаш Әскерқызы

87016258948 – Жоғары оқу орнынан кейінгі білім беру орталығының аға әдіскері Абдықұлова Бахытжамал Сәбитқызы

Құжаттар мына мекенжай бойынша қабылданады: Нұр-Сұлтан қ., Абылай хан даңғылы, 42.

**Резидентураға түсуге арналған құжаттар тізімі:**

      1) ұйым басшысының атына өтініш (еркін нысанда);

      2) жоғары білімі туралы құжаттың көшірмесі;

      3) интернатураны аяқтағаны туралы куәлік (резидентураға түсу үшін);

      4) жеке куәлігінің көшірмесі;

      5) кадрлардың есепке алуы жөніндегі жеке парақ және еңбек қызметін растайтын құжат (еңбек өтілі бар тұлғалар үшін);

      6) көлемі 3x4 сантиметр болатын алты фотосуреттер

 7) 086-У нысандағы медициналық анықтама.

     Осы тармақта көрсетілген құжаттардың көшірмелерімен бірге олардың түпнұсқалары тексеру үшін ұсынылады. Тексеріп болғаннан кейін, түпнұсқалар қайтарылып беріледі.

      Осы Үлгілік қағидалардың 10, 17-тармақтарында көрсетілген құжаттардың толық емес тізімі ұсынылған жағдайда, қабылдау комиссиясы оқуға түсушілерден құжаттарды қабылдамайды.